หลังจากปั่นจักรยานผ่านร้านนี้แทบทุกครั้ง นั่งมองลูกค้าโซ้ยชาบูจนน้ำลายไหลแทน ก็ลองตั้งใจมากินร้านนี้ด้วยตัวเองดูบ้าง... สรุปติดใจจนต้องไปอีกเป็นครั้งที่ 2

ร้านชาบูนี้อยู่ตรงทางไปสะพานพระราม 8 ติดกับร้านอาหารจีนเจดการ์เด้น ไม่ได้ติดกับสะพานพระราม 8 นะ เดี๋ยวจะหากันไม่เจอ ฮ่าๆๆๆ

แต่ร้านหาง่ายเพราะร้านตกแต่งสไตล์ญี่ปุ่น โดนเด่นมาก ตกแต่งด้วยไฟโทนสีส้มดูอบอุ่นและเชื้อเชิญให้เข้าไปลิ้มลอง

บรรยากาศในร้านก็อบอุ่นเป็นกันเองไม่ต่างกับหน้าร้าน พนักงานยิ้มแย้มแจ่มใสมาต้อนรับ ร้านค่อนข้างเล็ก มีโต๊ะแบบ 4-6 คน และหม้อเดี่ยว... เราไปกับน้องสาวเลยเลือกนั่งแบบหม้อเดี่ยว กินหม้อใครหม้อมันไปเลย

เริ่มต้นด้วยพนักงานมาถามว่าเราจะเลือกน้ำซุปอะไร มีหมู ไก่ ปลา เราเลือกปลา ไม่รู้ต่างกันยังไง เพราะเฉยๆ กับน้ำซุปนะ ฮ่าๆๆๆ

เมนูที่ร้านมีไม่ค่อยเยอะ แต่มีครบที่ต้องการ เซ็ตผักใส่กระแป๋งมาแบบน่ารักคิคุมาก ชอบตรงข้าวโพดเสียบไม้มาให้ด้วย สามารถกินได้ง่ายมาก

น้ำจิ้มร้านนี้เสิร์ฟ 2 แบบ แบบสีดำกับแบบสีขาว มีเครื่องให้ปรุงเพิ่ม กระเทียม ต้นหอม ตักเติมได้เลย คือปลื้มปริ่มมาก เราตักกระเทียมเค้าเกือบหมดโหล 555

พูดถึงเนื้อบ้าง เนื้อแล่มาบางมาก ซึ่งสุกไว เข้ามาแล้วแทบละลาย คือชอบอ่ะ อร่อยยย

เนื้อปลา ปลาหมึกก็จัดว่าเด็ก หั่นมาชิ้นพอดีคำ เปรมปรีย์มาก

สรุป... ร้านบุฟเฟ่ต์เล็กๆ ดูอบอุ่นเป็นกันเอง วัตถุดิบดีงาม สะอาด อร่อย ราคาพอคบหาได้ 288 net ไม่รวมเครื่องดื่ม ถือว่าคุ้มสำหรับสิ่งที่ได้มา